渑水田家 其一
菖叶日巳绿，杏花日巳白。渑水春茫茫，石田灌沙碛。晓闻仓庚声，夜宁安枕席。秉耒效躬耕，买牛代仆力。驱咤上东阡，开垦及南陌。水耕火斯耨，春种秋及获。泄泄泽雉雊，油油禾黍泽。青青桑柘阴，潝潝溪流碧。妇子馌于亩，老翁嬉于宅。辛勤谁为恤，丰登差可怿。税薄官府清，酒熟邻友益。帝力委不知，田家聊自适。
主题：田园
情感：喜悦